ศรีลังกาสั่งเคอร์ฟิวทั่วประเทศ หลังเหตุระเบิด 8 จุด ยอดดับพุ่ง 185 ราย!
ศรีลังกาสั่งเคอร์ฟิวทั่วประเทศ หลังเหตุระเบิด 8 จุด ยอดดับพุ่ง 185 ราย!
ศรีลังกาสั่งเคอร์ฟิวทั่วประเทศ หลังเกิดเหตุระเบิดถล่ม "โบสถ์-โรงแรม" 8 ครั้ง ยอดผู้เสียชีวิตพุ่ง 185 ราย!
21 เม.ย. 2562

สำนักข่าวซินหัวรายงานว่า รัฐบาลศรีลังกาได้ประกาศเคอร์ฟิวทั่วประเทศ ตั้งแต่เวลาหกโมงเย็นของวันนี้ ไปจนถึงหกโมงเช้าของวันพรุ่งนี้ตามเวลาท้องถิ่น
ทั้งนี้ความเคลื่อนไหวดังกล่าวมีขึ้นหลังมีรายงานข่าวว่า เกิดเหตุระเบิดรอบใหม่ที่กรุงโคลัมโบ เมืองหลวงของประเทศศรีลังกา หลังจากก่อนหน้านี้ไม่นานได้เกิดเหตุระเบิดไปแล้วถึง 7 ครั้ง รวมทั้งหมดจนถึงขณะนี้เกิดเหตุระเบิดรวมกันแล้ว 8 ครั้ง ซึ่งเกิดขึ้นที่โบสถ์และโรงแรม ขณะที่มีประชาชนออกมาฉลองเทศกาลอีสเตอร์
โดยล่าสุดยอดผู้เสียชีวิตได้ทะยานขึ้นแตะ 185 รายแล้ว ขณะที่ยอดผู้ได้รับบาดเจ็บมีทั้งสิ้น 469 ราย จากเบื้องต้นที่รายงานไว้ประมาณ 500 ราย ในจำนวนนี้ มีชาวต่างชาติเสียชีวิต 9 ราย และบาดเจ็บอีก 13 ราย
ขณะที่ สำนักข่าวเอพี และ เอเอฟพี รายงานเหตุก่อการร้ายสะเทือนขวัญที่ประเทศศรีลังกา มุ่งสังหารชาวคริสต์ในวันอีสเตอร์ เมื่อวันที่ 21 เม.ย. เป็นการวางระเบิดพร้อมกันถึง 8 แห่ง ตามเมืองต่างๆ แบ่งเป็นโบสถ์ 3 แห่ง โรงแรมหรูระดับไฮเอ็นด์ 3 แห่ง โรงแรมธรรมดา 1 แห่ง และอีกสถานที่หนึ่งที่อยู่นอกเมืองหลวง